CELEX: 62011TN0196
Language: da
Date: 2012-04-12 00:00:00
Title: Sag T-196/11: Sag anlagt den 12. april 2012 — AX mod Rådet

9.6.2012   
            
            
               DA
            
            
               Den Europæiske Unions Tidende
            
            
               C 165/19
            
         Sag anlagt den 12. april 2012 — AX mod Rådet
   (Sag T-196/11)
   2012/C 165/34
   Processprog: fransk
   
      Parter
   
   
      Sagsøger: AX (Polotsk, Hviderusland) (ved advokat M. Michalauskas)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2011/69/FUSP af 31. januar 2011 om ændring af Rådets afgørelse 2010/639/FUSP om restriktive foranstaltninger over for visse embedsmænd i Belarus annulleres, for så vidt som den angår sagsøgeren.
            
         
               —
            
            
               Rådets forordning nr. 84/2011 af 31. januar 2011 om ændring af forordning nr. 765/2006 om indførelse af restriktive foranstaltninger over for præsident Lukashenko og visse embedsmænd i Belarus annulleres, for så vidt som den angår sagsøgeren.
            
         
               —
            
            
               Rådets gennemførelsesafgørelse 2011/174/FUSP af 21. marts 2011 om gennemførelse af afgørelse 2010/639/FUSP om restriktive foranstaltninger over for visse embedsmænd i Belarus annulleres, for så vidt som den angår sagsøgeren.
            
         
               —
            
            
               Rådets gennemførelsesforordning nr. 271/2011 af 21. marts 2011 om gennemførelse af artikel 8a, stk. 1, i forordning nr. 765/2006 om restriktive foranstaltninger over for præsident Lukashenko og visse embedsmænd i Belarus annulleres, for så vidt som den angår sagsøgeren.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1)
            
            
               Første anbringende om en utilstrækkelig begrundelse og om tilsidesættelse af retten til forsvar, idet begrundelsen af de anfægtede retsakter ikke gør det muligt for sagsøgeren at anfægte deres gyldighed ved Retten og for Retten at prøve deres lovlighed.
            
         
               2)
            
            
               Andet anbringende om et urigtigt skøn, idet de anfægtede retsakter savner enhver faktisk begrundelse.
            
         
               3)
            
            
               Tredje anbringende om manglende overholdelse af proportionalitetsprincippet navnlig for så vidt angår restriktionen for indrejse i og transit gennem Den Europæiske Unions område.